Ο **Δημήτρης Μισιακός** (Αθήνα, 13 Οκτωβρίου 1982) είναι Έλληνας πρώην διεθνής καλαθοσφαιριστής και νυν προπονητής καλαθοσφαίρισης. Με ύψος 2,04 μέτρα αγωνιζόταν στη θέση του πάουερ φόργουορντ.

Σταδιοδρομία
------------

Ο Δημήτρης Μισιακός ξεκίνησε την μπασκετική του καριέρα το 1995 στις ακαδημίες του Άρη Πετρούπολης, ομάδα με την οποία υπέγραψε το πρώτο του επαγγελματικό συμβόλαιο το 1998, σε ηλικία μόλις 16 ετών. Στην ομάδα της Πετρούπολης παρέμεινε για ένα μόλις χρόνο χωρίς να καταφέρει να κατακτήσει κάποιο τίτλο.

Το καλοκαίρι του 1999, ο Μισιακός αποχώρησε από τον Άρη Πετρούπολης και έκανε το μεγάλο βήμα στην καριέρα του παίρνοντας μεταγραφή στην ΑΕΚ. Στην ομάδα των Αθηνών, ο Μισιακός παρέμεινε για δύο χρόνια έχοντας καταφέρει να κερδίσει ένα Κύπελλο Σαπόρτα (2000) και δύο Κύπελλα Ελλάδας (2000, 2001).

Το 2001, ο Μισιακός αποφάσισε να αφήσει την ΑΕΚ και να μεταγραφεί στην τοπική ομάδα του Αλίμου, στον οποίο παρέμεινε για μόλις ένα χρόνο καθώς το 2002 μετεγγράφη στον Απόλλωνα Πατρών, στον οποίο παρέμεινε επίσης για ένα έτος.

Την περίοδο 2004-2005 αγωνίστηκε με τον Ολυμπιακό Πειραιώς, με τον οποίο ωστόσο δεν κατάφερε να κατακτήσει κάποιο τίτλο. Στην ομάδα του Πειραιά, ο Μισιακός είχε την ευκαιρία να αγωνιστεί με σπουδαίους παίκτες όπως οι ΝΒΑερ Ρότζερ Μέισον και Λαβόρ Ποστέλ αλλά και με σημαντικούς Έλληνες καλαθοσφαιριστές όπως οι: Νίκος Παπανικολόπουλος, Άγγελος Κορωνιός και Γιώργος Πρίντεζης.

Το 2005 ο Μισιακός αποφάσισε να αφήσει για πρώτη φορά στην καριέρα του την Ελλάδα και να ταξιδέψει στην Ουγγαρία για λογαριασμό της MAFC Ουτζμπούντα, στην οποία παρέμεινε για μόλις ένα χρόνο. Το 2006 αποφάσισε να αποσυρθεί από την ενεργό δράση σε ηλικία μόλις 24 ετών και να συνεχίσει την ενασχόλησή του με το μπάσκετ από το πόστο του προπονητή.

Προπονητική καριέρα
-------------------

* 2007-2008: Προπονητής νέων στον ΑΡΗ Πετρούπολης
* 2008-2010: Βοηθός προπονητή στον Ιωνικό Νίκαιας
* 2010-2013: Προπονητής του Ιωνικού Νίκαιας
* 2013-2014: Προπονητής της Ένωσης Ιλίου
* 2014-2015: Βοηθός προπονητή στον ΚΑΟΔ
* 2015-2016: Προπονητής στον Ίκαρο Καλλιθέας
* 2016-2017: Βοηθός προπονητή στον Πανιώνιο
* 2017-2018: Βοηθός προπονητή στον Α.Σ.Ε.Δούκα
* 2018-2019: Βοηθός προπονητή στον Χολαργό
* 2019-2020: Βοηθός προπονητή στον Κολοσσό Ρόδου

Διεθνείς συμμετοχές
-------------------

Ο Δημήτρης Μισιακός υπήρξε μέλος της ελληνικής Εθνικής ομάδας μπάσκετ όλων των επιπέδων (Νέων, Εφήβων, Ανδρών). Έχει συμμετάσχει μεταξύ άλλων στο Πανευρωπαϊκό Πρωτάθλημα Καλαθοσφαίρισης Νέων του 2002 ενώ έχει ένα αργυρό μετάλλιο σε Μεσογειακούς Αγώνες (2001) καθώς επίσης και ένα χάλκινο μετάλλιο σε Πανευρωπαϊκό Εφήβων (2000).

Τίτλοι
------

#### Α.Ε.Κ.

* Κύπελλο Σαπόρτα: (2000)
* 2x Κύπελλα Ελλάδος: (2000, 2001)

Πηγές
-----

* Το βιογραφικό του Μισιακού
* Προπονητής στον Ιωνικό Νίκαιας ο Μισιακός[*νεκρός σύνδεσμος*]
* Προπονητής στην Ένωση Ιλίου ο Μισιακός Αρχειοθετήθηκε 2016-03-05 στο Wayback Machine.

Εξωτερικοί σύνδεσμοι
--------------------

* Δημήτρης Μισιακός, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Dimitrios Misiakos, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).

  

|  |  |  |  |  |
| --- | --- | --- | --- | --- |
| 

| π • σ • ε
ΑΕΚ - Κυπελλούχος Σαπόρτα 1999–00 |
| --- |
|  |
|  | 
**6** Χάνσελ  · **7** Κικίλιας  · **8** Ο Σάλιβαν  · **9** Χατζής  · **10** Κορωνιός  · **11** Ντικούδης  · **12** Τσακαλίδης  · **13** Μιούρσεπ  · **14** Μπάουι  · **15** Κακιούζης  · **?** Ντόνοβαν  · **?** Κοσσένας  · **?** Μισιακός  · **?** Μόσχου  · **?** Παπανικολόπουλος  · **C** Ίβκοβιτς |

 |